1967R0422 — RO — 07.10.2012 — 032.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:







(*) Acest act nu a fost publicat niciodată în limba română.









▼B

▼M27

REGULAMENTUL NR. 422/67/CEE, NR. 5/67/EURATOM AL CONSILIULUI

din 25 iulie 1967

de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție, al președintelui, membrilor și grefierului Tribunalului, precum și al președintelui, membrilor și grefierului Tribunalului Funcției Publice a Uniunii Europene

▼B







CONSILIUL COMUNITĂȚILOR EUROPENE, având în vedere Tratatul de instituire a unui Consiliu unic și a unei Comisii unice ale Comunităților Europene ( 1 ) și, în special articolul 6 al acestuia, precum și articolele 20 și 21 din Protocolul privind privilegiile și imunitățile Comunităților Europene ( 2 ), întrucât este de competența Consiliului să stabilească salariile, indemnizațiile și pensiile președintelui și membrilor Comisiei, președintelui, judecătorilor, avocaților generali și grefierului Curții de Justiție, precum și orice altă indemnizație cu rol de remunerație, ADOPTĂ PREZENTUL REGULAMENT:







Articolul 1

Începând cu data preluării funcției și până în ultima zi a lunii în care mandatul încetează, membrii Comisiei și ai Curții au dreptul la un salariu de bază, la alocații familiale și la indemnizații.

▼M25

În sensul prezentului regulament, uniunile consensuale sunt tratate ca o căsătorie, sub rezerva îndeplinirii tuturor condițiilor enumerate la articolul 1 alineatul (2) litera (c) din anexa VII la Statutul funcționarilor Comunităților Europene. Partenerul necăsătorit al unui membru sau fost membru este considerat drept soț/soție al/a acestuia, în cadrul sistemului de asigurări de sănătate, dacă sunt îndeplinite condițiile stabilite la alineatul (2) litera (c) punctele (i), (ii) și (iii) din articolul menționat anterior.

▼M8

Articolul 2

(1) Salariul de bază al membrilor Comisiei este egal cu valoarea ce rezultă din aplicarea următoarelor procente la salariul de bază al unui funcționar al Comunităților Europene de ►M25 gradul 16, a treia treaptă ◄ :







președinte: 138 %; vicepreședinte: 125 %; comisar: 112,5 %.

(2) Salariul lunar de bază al membrilor Curții este egal cu valoarea ce rezultă din aplicarea următoarelor procente la salariul de bază al unui funcționar al Comunităților Europene de ►M25 gradul 16, a treia treaptă ◄ :







președinte: 138 %; ▼M27 vicepreședinte: 125 %; ▼M8 judecător sau avocat general: 112,5 %; grefier: 101 %.

▼M25

(3) Cu toate acestea, de la 1 mai 2004 până la 30 aprilie 2006, termenii „gradul 16, a treia treaptă” de la alineatele (1) și (2) se citesc „gradul A*16, a treia treaptă”.

▼M8

Articolul 3

Membrii Comisiei și ai Curții de Justiție beneficiază de alocațiile familiale stabilite prin analogie cu dispozițiile articolului 67 din statutul funcționarilor și ale articolul 1-3 din anexa VII la acest statut.

▼B

Articolul 4

(1) Membrii Comisiei sau ai Curții beneficiază de o indemnizație de reședință egală cu 15 % din salariul de bază.

▼M8

(2) Membrii Comisiei primesc o indemnizație lunară de reprezentare care se ridică la:







președinte: ►M24 1 418,07 euro ◄ ; vicepreședinte: ►M24 911,38 euro ◄ ; comisar: ►M24 607,71 euro ◄ .

(3) Membrii Curții primesc o indemnizație lunară de reprezentare care se ridică la:







președinte: ►M24 1 418,07 euro ◄ ; ▼M27 vicepreședinte: 911,38 EUR; ▼M8 judecător sau avocat general: ►M24 607,71 euro ◄ ; grefier: ►M24 554,17 euro ◄ .

Președinții de camere ►M9 și primul avocat general ◄ primesc de asemenea, pe perioada mandatului lor, o indemnizație corespunzătoare funcției care se ridică la ►M24 810,74 euro ◄ pe lună.

▼M8

(4) Indemnizațiile prevăzute la alineatele (2) și (3) se majorează anual de către Consiliu hotărând cu majoritate calificată, ținând seama de creșterea costului vieții.

Articolul 4a

Salariilor de bază prevăzute la articolul 2, alocațiilor familiale prevăzute la articolul 3, precum și indemnizațiilor prevăzute la articolul 4 alineatul (1) li se aplică un coeficient corector stabilit de Consiliu în temeiul articolelor 64 și 65 din Statutul funcționarilor Comunităților Europene cu privire la funcționarii care își desfășoară activitatea în Belgia.

▼M25

Articolul 4b

Articolul 17 din anexa VII la Statutul funcționarilor se aplică prin analogie președintelui și membrilor Comisiei, președintelui, judecătorilor, avocaților generali și grefierului Curții de Justiție, precum și președintelui, membrilor și grefierului ►M27 Tribunalului ◄ .

▼B

Articolul 5

La preluarea și la încetarea mandatului său, un membru al Comisiei sau al Curții are dreptul la:

(a) o indemnizație compensatorie pentru cheltuielile de instalare. Valoarea acesteia se stabilește, la începerea mandatului, la două luni de salariu de bază, iar la încheierea mandatului, la o lună de salariu de bază.

▼M4

(b) la rambursarea cheltuielilor de călătorie suportate de un membru al Comisiei sau al Curții pentru sine și pentru membrii familiei sale, precum și la rambursarea cheltuielilor efectuate pentru mutarea mobilierului personal, inclusiv cheltuielile de asigurare pentru acoperirea riscurilor obișnuite (furt, spargere, incendiu).

▼B

În cazul reînnoirii mandatului său, acesta nu are dreptul la nici una dintre indemnizațiile menționate anterior. Acesta nu are dreptul la indemnizațiile respective nici în cazul în care este desemnat ca membru al unei alte instituții a Comunităților, cu condiția ca acea instituție să aibă sediul provizoriu în localitatea în care acesta a locuit anterior în temeiul funcției pe care o exercita și cu condiția ca anterior acestei noi numiri să nu se fi reinstalat.

Articolul 6

Membrul Comisiei sau al Curții care, în exercitarea funcției sale, trebuie să se deplaseze în afara localității în care se află sediul provizoriu al instituției în care lucrează beneficiază de:

(a) rambursarea cheltuielilor sale de călătorie;

(b) rambursarea cheltuielilor de hotel (cameră, servicii și taxe, exclusiv orice alte cheltuieli);

▼M11

(c) „de o indemnizație pe zi întreagă de deplasare egală cu 105 % din procentul diurnei de deplasare prevăzute de Statutul funcționarilor Comunităților Europene ►M25 ————— ◄ ”.

▼B

Articolul 7

▼M8

(1) Timp de trei ani, începând din prima zi a lunii care urmează încetării mandatului său, fostul membru al Comisiei sau al Curții primește o indemnizație tranzitorie lunară a cărei valoare se stabilește în conformitate cu următoarelor norme:

— 40 % din salariul de bază pe care îl primea la data încetării mandatului, dacă perioada în care și-a exercitat mandatul este mai mică de doi ani;

— 45 % din același salariu, dacă perioada menționată este mai mare de doi ani și mai mică de trei ani;

— 50 % din același salariu, dacă perioada menționată este mai mare de trei ani și mai mică de cinci ani;

— 55 % din același salariu, dacă perioada menționată este mai mare de cinci ani și mai mică de zece ani;

— 60 % din același salariu, dacă perioada menționată este mai mare de zece ani și mai mică de cincisprezece ani;

— 65 % din același salariu, în celelalte cazuri.

▼B

(2) Dreptul la indemnizație încetează dacă fostul membru al Comisiei sau al Curții este numit într-o nouă funcție într-una din instituțiile Comunităților sau dacă decedează. În cazul unei noi numiri, plata acestei indemnizații se face până la data intrării în funcție; în caz de deces, ultima plată se face pentru luna în care a survenit decesul.

(3) Dacă în cursul acestei perioade de trei ani persoana în cauză exercită noi funcții, valoarea remunerației lunare brute, și anume înainte de deducerea impozitelor, pe care o primește pentru noua funcție se deduce din indemnizația prevăzută la alineatul (1), în cazul în care valoarea remunerației respective cumulată cu indemnizația menționată anterior, înainte de deducerea impozitelor, este mai mare decât suma pe care persoana în cauză o primea în calitate de membru al Comisiei sau al Curții în conformitate cu articolele 2, 3 și 4 alineatul (1). La calcularea valorii remunerației primite pentru noua activitate se iau în considerare toate elementele de remunerare, cu excepția acelora care reprezintă rambursarea cheltuielilor.

(4) La data încetării mandatului și, ulterior, la data de 1 ianuarie a fiecărui an și la fiecare modificare a situației sale financiare, membrul Comisiei sau al Curții adresează președintelui instituției de care a aparținut declarația privind ansamblul elementelor de remunerare primite pentru munca sa, cu excepția acelora care corespund rambursării cheltuielilor.

Nu sunt deductibile din indemnizația tranzitorie veniturile cumulate legal de către fostul membru în cursul exercitării funcției de membru al Comisiei sau al Curții.

Declarația respectivă trebuie făcută cu bună credință și are caracter confidențial. Informațiile pe care le cuprinde nu pot fi utilizate în alt scop decât în cele prevăzute de prezentul regulament și nici nu pot fi divulgate terților

▼M8

(5) Pe perioada de trei ani menționată la alineatul (1), fostul membru al Comisiei sau al Curții beneficiază de alocațiile familiale prevăzute la articolul 3.

▼B

Articolul 8

(1) După încetarea mandatului, membrii Comisiei sau ai Curții au dreptul la o pensie pe viață plătibilă de la data la care împlinesc vârsta de 65 ani.

(2) Cu toate acestea, ei pot cere acordarea acestei pensii începând cu vârsta de 60 de ani. În acest caz, pensiei i se aplică un coeficient de reducere, după cum urmează:

▼M4







60 ani 0,70 61 ani 0,75 62 ani 0,80 63 ani 0,87 64 ani 0,95

▼B

Articolul 9

Valoarea pensiei este de ►M25 4,275 % ◄ din ultimul salariu de bază pentru fiecare an întreg de serviciu și de o doisprezecime din acea sumă pentru fiecare lună întreagă. Valoarea maximă a pensiei este de ►M8 70 % ◄ din ultimul salariu de bază primit.

▼M4

Atunci când persoana în cauză a exercitat diverse funcții în cadrul Comisiei sau al Curții de Justiție, salariul luat în considerare pentru calculul pensiei ține seama în mod proporțional de perioadele petrecute de cel în cauză în diferitele sale funcții. Prezentul paragraf nu se aplică, la solicitarea acestora, membrilor Comisiei sau ai Curții care sunt în funcție la data intrării în vigoare a prezentului regulament sau celor care nu mai sunt în funcție la această dată.

▼M25

Prin derogare de la dispozițiile primului paragraf, pentru membrii Comisiei și ai Curții de Justiție aflați în funcție înainte de 1 mai 2004 și până la încheierea exercitării atribuțiilor la Comisie și la Curtea de Justiție, pensia este de 4,5 % din ultimul salariu de bază pentru fiecare an întreg în funcție.

▼B

Articolul 10

Un membru al Comisiei sau al Curții care suferă de o invaliditate considerată totală, care îl împiedică să își exercite funcțiile și care din această cauză demisionează sau este eliberat din funcție, beneficiază de la data demisiei sau eliberării din funcție de următorul regim:

(a) în cazul în care invaliditatea este recunoscută ca fiind permanentă, acesta are dreptul la o pensie pe viață calculată în conformitate cu dispozițiile articolului 9, de cel puțin ►M4 30 % ◄ din ultimul salariu de bază. El are dreptul la o pensie maximă dacă incapacitatea rezultă dintr-o infirmitate survenită sau dintr-o boală contractată în cursul exercitării mandatului;

(b) în caz de invaliditate temporară, are dreptul până la însănătoșire la o rentă de ►M4 60 % ◄ din ultimul salariu de bază primit, dacă infirmitatea a survenit sau boala a fost contractată în exercitarea mandatului, și de ►M4 30 % ◄ în celelalte cazuri. Atunci când beneficiarul rentei împlinește vârsta de 65 de ani sau dacă s-au scurs șapte ani de la plata efectivă a primei rente, renta este înlocuită de o pensie pe viață calculată în conformitate cu condițiile prevăzute la articolul 9.

▼M20

Articolul 11

Membrii Comisiei și ai Curții beneficiază de sistemul de asigurări sociale prevăzut de Statutul funcționarilor Comunităților Europene în ceea ce privește acoperirea riscurilor de boală, de boală profesională și de accident de muncă, precum și prestațiile în caz de naștere și deces.

Primul paragraf se aplică, de asemenea, foștilor membri ai Comisei sau ai Curții care beneficiază fie de sistemul de pensii prevăzut la articolul 8, fie de indemnizația tranzitorie prevăzută la articolul 7, fie de sistemul de pensii de invaliditate prevăzut la articolul 10.

▼M25

Cu toate acestea, foștii membri ai Comisiei sau ai Curții intră sub incidența dispozițiilor articolului 72 din Statutul funcționarilor Comunităților Europene, cu condiția ca aceștia să nu exercite activități profesionale remunerate și să nu poată fi acoperiți de un sistem național de asigurări de sănătate.

▼M20

Cu toate acestea, fostul membru al Comisiei sau al Curții care și-a exercitat mandatul cel puțin până la vârsta de ►M25 63 ◄ de ani sau care beneficiază de sistemul de pensii de invaliditate prevăzut la articolul 10 continuă să beneficieze fără restricție de sistemul prevăzut de Statutul funcționarilor Comunităților Europene în ceea ce privește acoperirea riscului de boală. În cazul în care nu primește indemnizația tranzitorie prevăzută la articolul 7 și nu beneficiază nici de sistemul de pensii prevăzut la articolul 8, nici de sistemul de pensii de invaliditate prevăzut la articolul 10, fostul membru al Comisiei sau al Curții are obligația de a plăti jumătate din contribuțiile necesare pentru acoperirea acestui risc. Contribuțiile se calculează pe baza ultimei indemnizații tranzitorii, ajustată în funcție de adaptările succesive.

Fostul membru al Comisiei sau al Curții care și-a încetat mandatul înaintea vârstei de ►M25 63 ◄ de ani și care, la sfârșitul perioadei în care primește indemnizația tranzitorie prevăzută la articolul 7, nu beneficiază nici de sistemul de pensii prevăzut la articolul 8, nici de sistemul de pensii de invaliditate prevăzut la articolul 10, poate continua să beneficieze de acoperirea riscului prevăzută la al doilea și al treilea paragraf din prezentul articol, cu condiția să nu desfășoare o activitate profesională cu scop lucrativ ►M25 ————— ◄ . În acest caz, el trebuie să suporte în totalitate contribuțiile necesare pentru acoperirea riscului, prevăzută la articolul 72 alineatul (1) din Statutul funcționarilor Comunităților Europene. Contribuțiile se calculează pe baza ultimei indemnizații tranzitorii, ajustată în funcție de adaptările succesive.

▼B

Articolul 12

Atunci când cauza invalidității sau decesului este imputabilă unui terț, Comunitățile se subrogă de drept membrului Comisiei sau a Curții sau succesorilor în drepturi ai acestuia în acțiunea formulată împotriva terțului răspunzător, în limita obligațiilor care rezultă pentru Comunități din prezentul sistem de pensii.

Articolul 13

Indemnizația tranzitorie prevăzută la articolul 7, pensia prevăzută la articolul 8 și pensiile și rentele prevăzute la articolul 10 nu se pot cumula. Atunci când membrul Comisiei sau al Curții poate pretinde beneficiul simultan a două sau mai multe din dispozițiile prevăzute mai sus, i se aplică numai dispoziția cea mai favorabilă.

Articolul 14

Atunci când decesul unui membru al Comisiei sau al Curții survine înainte de expirarea mandatului său, soțul supraviețuitor sau copiii aflați în întreținere beneficiază, până la încheierea celei de-a treia luni următoare celei în care a survenit decesul, de remunerația la care membrul Comisiei sau al Curții ar fi avut dreptul în temeiul articolelor 2, 3 și 4 alineatul (1).

Articolul 15

(1) ►M25 Soțul supraviețuitor și copiii aflați în întreținere la momentul decesului membrului ◄ sau fost membru al Comisiei sau Curții care a dobândit dreptul la pensie la data decesului său beneficiază de pensie de urmaș.

Această pensie este egală:







pentru ►M25 soțul supraviețuitor ◄ , cu ►M4 60 % ◄ pentru fiecare orfan de tată ►M25 sau de mamă ◄ , cu 10 % pentru fiecare orfan de tată și mamă, cu 20 %

din pensia dobândită în temeiul articolului 9 de membrul sau fostul membru al Comisiei sau al Curții în ziua decesului.

▼M11

Cu toate acestea, dacă decesul membrului Comisiei sau al Curții survine în cursul mandatului,

— pensia de urmaș pentru ►M25 soțul supraviețuitor ◄ este egală cu 36 % din salariul de bază primit la data decesului;

— pensia de urmaș pentru primul orfan de ambii părinți nu poate fi mai mică de 12 % din salariul de bază primit la data decesului. În cazul coexistenței mai multor orfani, valoarea totală a pensiei de urmaș se repartizează în părți egale între orfanii îndreptățiți.

▼B

(2) Totalul pensiilor de urmaș astfel acordate nu poate depăși valoarea pensiei membrului sau fostului membru al Comisiei sau al Curții pe baza căreia sunt calculate. După caz, valoarea maximă a pensiilor de urmaș susceptibile a fi acordate este împărțită între cei în cauză în conformitate cu procentele prevăzute mai sus.

(3) Pensiile de urmaș se acordă începând cu prima zi a lunii calendaristice următoare datei decesului. Cu toate acestea, în cazul în care se aplică dispozițiile articolului 14, dreptul de primire a pensiei se amână până în prima zi a celei de-a patra luni următoare lunii în care a survenit decesul.

(4) În cazul decesului succesorului în drepturi, dreptul la pensia de urmaș se stinge la sfârșitul lunii în cursul căreia a survenit decesul. De asemenea, dreptul la pensia de orfan se stinge la sfârșitul lunii în cursul căreia orfanul împlinește vârsta de 21 de ani. Cu toate acestea, acest drept se prorogă pe durata formării profesionale a orfanului și cel mult până la sfârșitul lunii în cursul căreia acesta împlinește vârsta de 25 de ani.

Pensia este plătită în continuare orfanului care este împiedicat de o boală sau de o infirmitate să își câștige existența.

(5) Nu se acordă dreptul la pensia de urmaș ►M25 persoanei ◄ care s-a căsătorit cu un fost membru al Comisiei sau al Curții care a dobândit, la data căsătoriei, dreptul la pensie în temeiul prezentului regulament, nici copiilor rezultați din această căsătorie, cu excepția cazului în care decesul fostului membru al Comisiei sau al Curții a survenit după împlinirea a cinci ani de la căsătorie.

(6) Dreptul ►M25 unui soț supraviețuitor ◄ la pensie de urmaș încetează dacă ►M25 acesta ◄ se recăsătorește. ►M25 Acesta ◄ beneficiază de plata imediată a unei sume brute egale cu dublul valorii anuale a pensiei sale de urmaș.

▼M11

(7) În cazul coexistenței unei ►M25 soțul supraviețuitor ◄ și a unor orfani dintr-o căsătorie anterioară sau a altor succesori în drepturi, sau în cazul coexistenței unor orfani din căsătorii diferite, repartizarea pensiei totale se efectuează prin aplicarea prin analogie a dispozițiilor articolelor 22, 27 și 28 din anexa VIII la statutul funcționarilor.

▼M20

(8) ►M25 Soțul supraviețuitor ◄ și copiii aflați în întreținere ai unui membru sau fost membru al Comisiei sau al Curții beneficiază de sistemul prevăzut de Statutul funcționarilor Comunităților Europene în ceea ce privește acoperirea riscurilor de boală, dacă nu pot beneficia de prestații de aceeași natură și de același nivel în temeiul altui sistem de asigurări sociale.

▼B

Articolul 16

Un membru al Comisiei sau al Curții care este eliberat din funcție din cauza unei abateri grave pierde orice drept la indemnizația tranzitorie și la pensia de vechime, fără însă ca efectele acestei măsuri să se răsfrângă asupra succesorilor săi în drepturi.

Articolul 17

În cazul în care Consiliul decide majorarea salariului de bază, acesta adoptă simultan o decizie cu privire la creșterea corespunzătoare a pensiilor primite.

Articolul 18

Plata prestațiilor prevăzute de prezentul sistem de pensii este în sarcina bugetului Comunităților. Statele membre garantează în mod colectiv plata acestor prestații în conformitate cu planul de finanțare a acestor cheltuieli.

Articolul 19

(1) Plata sumelor datorate în conformitate cu articolele 2, 3, 4, 5, 11 și 14 se efectuează în ►M25 euro ◄ .

▼M25

(2) Sumelor datorate în conformitate cu articolele 7, 8, 10 și 15 nu li se aplică nici un coeficient corector.

Aceste sume se plătesc în euro persoanelor interesate care au domiciliul în Uniunea Europeană, la o bancă din țara de reședință.

Pentru persoanele interesate care au domiciliul în afara Uniunii Europene, pensia se plătește în euro, la o bancă din țara de rezidență. Prin derogare, pensia poate fi plătită în euro la o bancă din țara în care se află sediul instituției sau într-o monedă străină în țara de rezidență, prin conversie pe baza cursurilor de schimb celor mai recente utilizate pentru execuția bugetului general al Comunităților Europene.

▼M22

Articolul 19a

Articolul 66a din statutul funcționarilor se aplică prin analogie președintelui și membrilor Comisiei, președintelui, judecătorilor, avocaților generali și grefierului Curții de Justiție, precum și președintelui, membrilor și grefierului ►M27 Tribunalului ◄ .

▼B

Articolul 20

Prezentul regulament se aplică foștilor membri ai Comisiei Comunității Economice Europene, ai Comisiei Comunității Europene a Energiei Atomice, ai Înaltei Autorități sau ai Curții de Justiție, precum și succesorilor lor în drepturi care, la data intrării în vigoare a prezentului regulament, beneficiază de dispozițiile Regulamentului nr. 63 (CEE) ( 3 ) al Consiliului, ale Regulamentului nr. 14 (CEEA) ( 4 ) al Consiliului, ale Deciziei Consiliului Special de Miniștri al CECO din data de 22 mai 1962 ( 5 ) sau ale Regulamentului nr. 62 (CEE), nr. 13 (CEEA) al Consiliilor ( 6 ).

Articolul 21

Regulamentul de stabilire a condițiilor și procedurii de aplicare a impozitului instituit în favoarea Comunităților se aplică membrilor Comisiei și ai Curții. Până la intrarea în vigoare a regulamentului respectiv, se aplică Regulamentul nr. 32 (CEE), nr. 12 (CEEA) ( 7 ).

▼M16

Articolul 21a

(1) Sub rezerva alineatelor (2) și (3), dispozițiile prezentului regulament privind președintele, membrii și grefierul Curții de Justiție se aplică președintelui, membrilor și grefierului ►M27 Tribunalului ◄ .

▼M27

(2) Salariul lunar de bază al președintelui, vicepreședintelui, membrilor și grefierului Tribunalului este egal cu cuantumul care rezultă din aplicarea următoarelor procentaje la salariul de bază al unui funcționar al Uniunii Europene de gradul 16, treapta a treia:

președinte : 112,5 %;

vicepreședinte : 108 %;

membri : 104 %;

grefier : 95 %.

▼M16

(3) Indemnizația lunară de reprezentare menționată la articolul 4 alineatul (3) se ridică la:





Președinții de camere primesc de asemenea, pe perioada mandatului lor, o indemnizație corespunzătoare funcției care se ridică la ►M24 739,47 euro ◄ pe lună.

▼M25

Articolul 21b

(1) Articolele 14, 15, 16, 17 și 19 din anexa XIII la Statutul funcționarilor Comunităților Europene se aplică prin analogie președintelui și membrilor Comisiei, președintelui, judecătorilor, avocaților generali și grefierului Curții de Justiție, precum și președintelui, membrilor și grefierului ►M27 Tribunalului ◄ .

(2) Articolele 20, 24 și 25 din anexa XIII la Statutul funcționarilor Comunităților Europene se aplică prin analogie beneficiarilor sumelor datorate în conformitate cu articolele 7, 8, 10 și 15.

▼M26

Articolul 21c

(1) Sub rezerva alineatelor (2) și (3), dispozițiile prezentului regulament cu privire la președintele, membrii și grefierul Curții de Justiție și la președintele, membrii și grefierul ►M27 Tribunalului ◄ se aplică președintelui, membrilor și grefierului Tribunalului Funcției Publice.

(2) Salariul lunar de bază al președintelui, membrilor și grefierului Tribunalului Funcției Publice este egal cu suma care rezultă din aplicarea următoarelor procentaje la salariul de bază al unui funcționar al Comunităților Europene de gradul 16, treapta a treia (gradul A*16, treapta a treia până la 30 aprilie 2006):

— președinte: 104 %;

— membri: 100 %;

— grefier 90 %.

(3) Indemnizația lunară de reprezentare menționată la articolul 4 alineatul (3) este de:

— președinte: 554 EUR;

— membri: 500 EUR;

— grefier: 400 EUR.

Președintele Tribunalului Funcției Publice și președinții camerelor de trei judecători primesc, în plus, pe durata mandatului lor, o indemnizație de funcții în valoare de 500 EUR lunar.

▼B

Articolul 22

Prezentul regulament intră în vigoare începând cu 6 iulie 1967.

Se abrogă Regulamentul nr. 63 (CEE) al Consiliului, Regulamentul nr. 14 (CEEA) al Consiliului, Decizia Consiliului Special de Miniștri al Comunității Europene a Cărbunelui și Oțelului din data de 22 mai 1962 și Regulamentul nr. 62 (CEE), nr. 13 (CEEA) al Consiliilor, cu excepția articolului 20.

Decizia Consiliului Special de Miniștri al Comunității Europene a Cărbunelui și Oțelului din data de 13 și 14 octombrie 1958 rămâne în vigoare.

Prezentul regulament este obligatoriu în toate elementele sale și se aplică direct în toate statele membre.